CELEX: C2007/140/68
Language: mt
Date: 2007-06-23 00:00:00
Title: Kawża T-155/07: Rikors ippreżentat fl- 4 ta' Mejju 2007 — Euro-Information vs L-UASI (CYBERBOURSE)

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/42
            
         Rikors ippreżentat fl-4 ta' Mejju 2007 — Euro-Information vs L-UASI (CYBERBOURSE)
   (Kawża T-155/07)
   (2007/C 140/68)
   Lingwa tar-rikors: Il-Franċiż
   Partijiet
   
      Rikorrenti: Européenne de traitement de l'Information (Euro-Information) (Strasburgu, Franza) (rappreżentanti: P. Greffe u J. Schouman, avocats)
   
      Konvenut: L-Uffiċċju għall-Armonizzazzjoni fis-Suq Intern (trade marks u disinni) (UASI)
   Talbiet tar-rikorrenti
   
               —
            
            
               L-annullament tad-deċiżjoni ta' L-Ewwel Bord ta' l-Appell ta' l-UASI, tat-28 ta' Frar 2007 u nnotifikata fit-8 ta' Marzu 2007, każ R 1046/2006-1, safejn din irrifjutat ir-reġistrazzjoni ta' l-applikazzjoni tagħha għal trade mark Komunitarja CYBERBOURSE Nru 4 114 682 għal prodotti u servizzi fil-klassijiet 9, 36 u 38;
            
         
               —
            
            
               Ir-reġistrazzjoni ta' l-applikazzjoni għal trade mark Komunitarja CYBERBOURSE Nru 4 114 682 għall-prodotti u servizzi kollha mitluba.
            
         Motivi u argumenti prinċipali
   
      Trade mark Komunitarja kkonċernata: Trade mark verbali “CYBERBOURSE” għal prodotti u servizzi fil-klassijiet 9, 36 u 38 (applikazzjoni Nru 4 114 682)
   
      Deċiżjoni ta' l-eżaminatur: Rifjut tar-reġistrazzjoni
   
      Deċiżjoni tal-Bord ta' l-Appell: Caħda ta' l-appell
   
      Motivi invokati: Ir-rikorrenti ssostni li, kuntrarjament għal dak li kkonstata l-Bord ta' l-Appell ta' l-UASI fid-deċiżjoni kkontestata, it-trade mark tagħha hija arbitrarja u ta' karattru suffiċjentement distintiv kif mitlub mir-Regolament tal-Kunsill Nru 40/94 (1) fir-rigward tal-prodotti u servizzi mitluba.
   
      (1)  Regolament tal-Kunsill (KE) Nru 40/94 ta' l-20 ta' Diċembru 1994 dwar it-trade mark Komunitarja (ĠU 1994, L 11, p. 1).